CELEX: 32018R0649
Language: el
Date: 2018-01-23 00:00:00
Title: Κατ' εξουσιοδότηση κανονισμός (ΕΕ) 2018/649 της Επιτροπής, της 23ης Ιανουαρίου 2018, για την τροποποίηση του παραρτήματος I του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου όσον αφορά την εξέλιξη της μάζας των νέων επιβατικών αυτοκινήτων που ταξινομήθηκαν τα έτη 2014, 2015 και 2016 (Κείμενο που παρουσιάζει ενδιαφέρον για τον ΕΟΧ )

27.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 108/14
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2018/649 ΤΗΣ ΕΠΙΤΡΟΠΉΣ
   της 23ης Ιανουαρίου 2018
   για την τροποποίηση του παραρτήματος I του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου όσον αφορά την εξέλιξη της μάζας των νέων επιβατικών αυτοκινήτων που ταξινομήθηκαν τα έτη 2014, 2015 και 2016
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 13 παράγραφος 2,
   Εκτιμώντας τα ακόλουθα:
   
               (1)
            
            
               Η τιμή της μέσης μάζας που χρησιμοποιείται για τον υπολογισμό των ειδικών εκπομπών CO2 για κάθε καινούργιο επιβατικό αυτοκίνητο πρέπει να αναπροσαρμόζεται κάθε τρία έτη ώστε να λαμβάνονται υπόψη τυχόν μεταβολές στη μέση μάζα των καινούργιων οχημάτων που ταξινομούνται στην Ένωση.
            
         
               (2)
            
            
               Είναι προφανές, από την παρακολούθηση της μάζας των καινούργιων επιβατικών αυτοκινήτων σε ετοιμότητα λειτουργίας τα οποία ταξινομήθηκαν στην Ένωση κατά τα ημερολογιακά έτη 2014, 2015 και 2016, ότι η μέση μάζα έχει μειωθεί και συνεπώς θα πρέπει να αναπροσαρμοστεί η τιμή M0 που αναφέρεται στο παράρτημα I σημείο 1 του κανονισμού (ΕΕ) αριθ. 443/2009.
            
         
               (3)
            
            
               Η νέα τιμή θα πρέπει να οριστεί αφότου ληφθούν υπόψη μόνο οι τιμές μάζας τις οποίες κατόρθωσαν να επαληθεύσουν οι ενδιαφερόμενοι κατασκευαστές και εξαιρεθούν οι τιμές μάζας που ήταν προδήλως εσφαλμένες, δηλαδή τιμές μικρότερες από 500 kg, καθώς και οι τιμές που αφορούσαν οχήματα τα οποία δεν εμπίπτουν στο πεδίο εφαρμογής του κανονισμού (ΕΚ) αριθ. 443/2009. Επιπλέον, η νέα τιμή θα πρέπει να βασίζεται στον σταθμισμένο μέσο όρο, στον οποίο λαμβάνεται υπόψη ο αριθμός των νέων επιβατικών αυτοκινήτων που ταξινομήθηκαν στην Ένωση κατά τα ημερολογιακά έτη 2014, 2015 και 2016.
            
         
               (4)
            
            
               Με βάση τα προαναφερθέντα, η τιμή M0 που πρέπει να εφαρμόζεται από το 2019 θα πρέπει να μειωθεί κατά 12,52 kg, δηλαδή από 1 392,4 σε 1 379,88 kg.
            
         
               (5)
            
            
               Επομένως, το παράρτημα I του κανονισμού (ΕΚ) αριθ. 443/2009 θα πρέπει να τροποποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I σημείο 1 του κανονονισμού (ΕΚ) αριθ. 443/2009 τροποποιείται ως εξής:
   
               1)
            
            
               προστίθεται το ακόλουθο στοιχείο βα):
               
                           «βα)
                        
                        
                           Από το 2019:
                           Ειδικές εκπομπές CO2 = 130 + a × (M – M0)
                           όπου:
                           
                                       M
                                    
                                    
                                       =
                                    
                                    
                                       μάζα του οχήματος σε χιλιόγραμμα (kg)
                                    
                                 
                                       M0
                                       
                                    
                                    
                                       =
                                    
                                    
                                       1 379,88
                                    
                                 
                                       a
                                    
                                    
                                       =
                                    
                                    
                                       0,0457»
                                    
                                 
                     
         
               2)
            
            
               στο στοιχείο γ), η τιμή Μ0 αντικαθίσταται από την ακόλουθη:
               
                  «M0
                  = 1 379,88».
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιανουαρίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 140 της 5.6.2009, σ. 1.